Kisses on the Bottom

Kisses On The Bottom — ინგლისელი მუსიკოს პოლ მაკ-კარტნის მეთხუთმეტე სტუდიური სოლო-ალბომი, გამოსული 2012 წლის 7 თებერვალს, გრამფირფიტისა და კომპაქტ-დისკის ფორმატში.

 ისტორია 

ალბომის სახელწოდება მომდინარეობს მასში შეტანილი ერთ-ერთი სიმღერის I'm Gonna Sit Right Down and Write Myself a Letter ტექსტიდან. ეს სიმღერა 1935 წელს ფეტს უოლერის ჰიტი იყო. მაკ-კარტნი ალბომის შესახებ ამბობდა: „მე ვიმუშავე დაიანა კროლთან და დიდ ჯაზ-მუსიკოსებთან, როგორიც არის ჯონ კლეიტონი. ალბომი არის მეტად ნაზი, პირადული. ეს არის ალბომი, რომელიც შეგიძლიათ სამუშაოს შემდეგ შინაურ გარემოში მოისმინოთ, ღვინის ან ჩაის ჭიქით. “  დისკზე იმუშავა ჯაზ პროდიუსერმა ტომი ლიპუმამ, რომელიც წარსულში მაილს დეივისისა და ბარბრა სტრეიზანდის ალბომზე მუშაობდა, გარდა ყველა დანარჩენისა.

My Valentine-ში, ალბომიდან სინგლის სახით გამოცემულ პირველ სიმღერაში, გიტარაზე ერიკ კლეპტონი უკრავს. სტივი უანდერი უკრავს სიმღერაში Only Our Hearts

 სიმღერების სია 

 დელუქს გამოცემა 
ალბომის სპეციალურ გამოცემაში შეტანილია ორი დამატებითი სიმღერა, ალბომის გამოცემიდან ერთი კვირის შემდეგ პირდაპირ ეთერში გამართული კონცერტის ინტერნეტ-ბმული, ვრცელი ანოტაციები და ალბომის ვრცელი შეფუთვა, რომელსაც სამი საფოსტო ბარათი ახლავს.

 Kisses on the Bottom – Complete Kisses 
ალბომის ვრცელი ვერსია Kisses on the Bottom – Complete Kisses მხოლოდ iTunes-ისთვის ბრიტანეთში 2012 წლის 26 ნოემბერს, ხოლო აშშ-ში - 202 წლის 27 ნოემბერს გამოიცა. ალბომში შეტანილია სტანდარტული გამოცემის 14 სიმღერა, დამატებითი სიმღერები და Live from Capitol Studios. სიმღერა „The Christmas Song (Chestnuts Roasting on an Open Fire)“ გამოიცა სინგლის სახით და მოხვდა ბილბორდის ჩარტის Adult Contemporary #25 პოზიციაზე. სიმღერა აგრეთვე მოხვდა 2012 წლის საშობაო კრებულში Holidays Rule.

 შეფასებები 
BBC Music-ისათვის დაწერილ მიმოხილვაში პატრიკ ჰამფრიზი ჩანაწერს უწოდებს „ამერიკული პოპულარული მუსიკის ბანკეტზე დავიწყებული კერძების კოლექციას“, შემდეგ კი ასკვნის, რომ „მაკ-კარტნის მიერ მიღებული შედეგი არის იდეალური მსუბუქი მუსიკისთვის“.

ნიკ მაკ-კორმიკი, ალბომის The Daily Telegraph-ისათვის მიმოხილვაში, აღნიშნავს, რომ „მაკ-კარტნის ორი ორიგინალური კომპოზიცია, ალბომის ძველ სიმღერებთან მიმართებაში თანამედროვედ არ ჩანს და მიუხედავად იმისა, რომ Only Our Hearts ჩვეულებრივია, ალბომის სხვა, ორიგინალური My Valentine, კლასიკით არის სავსე“.

 ჩარტები 

ყოველკვირეული ჩარტები
ჩარტი (2012)პოზიციაკანადის ალბომების ჩარტი 4უნგრეთის ალბომების ჩარტი34იაპონიის ალბომები (Oricon)13ბრიტანეთის ალბომების ჩარტი3აშშ Billboard 2005აშშ Billboard Jazz Albums1

წლის საბოლოო ჩარტები
ჩარტი (2012)პოზიციადანიის ალბომების ჩარტი5ჰოლანდიის ალბომების ჩარტი1საფრანგეთის ალბომების ჩარტი1აშშ Billboard 2001

 სქოლიო 

კატეგორია:2012 წლის ალბომები
კატეგორია:პოლ მაკ-კარტნის ალბომები
კატეგორია:Hear Music-ის ალბომები